Maamme kirja: 66. Lappalaisen pojan laulu
Juokse, porosein,
 Poikki vuoret, maat!
 Seista, syödä saat
 Majall’ impyein;
 Siellä verraton
 Jäkäl’-aarre on.

 Päiv’ on lyhyinen,
 Mutta pitkä tie,
 Laulaissain nyt vie
 Matka joutuen!
 Tääll’ on sudet vaan
 Usva-majoissaan.

 Jos ma lentäisin,
 Niinkuin kotka tuo,
 Kultapilven luo,
 Ehkä näkisin
 Silmät lemmityn,
 Huulten hymyilyn.

 Sydämeni sä
 Kohta kiedoit niin
 Lemmen pauloihin
 Etten selviä;
 – Vedät totta kuin
 Koski innostuin.

 Sinut nähtyäin
 Suurest’ ikävöin,
 Aina päivin öin
 Mietin mielessäin:
 On se onni vaan,
 Kun sun omaks’ saan.

 Vaikka kätkeisit
 Laaksoon kiven taa,
 Taikka porolla
 Metsään rientäisit:
 Kivet, hongat ois
 Tieltäin käypä pois!

(Franzén – Wuorinen).

Frans Mikael Franzén
Laulut
Maamme kirja
Olli Wuorinen
Runot